**Broj:** 323/14-0301-2077/7

**Podgorica,** 24. decembar 2014. godine

Ministarstvo poljoprivrede i ruralnog razvoja-Veterinarska uprava, na osnovu člana 15 Zakona o državnoj upravi (“Sl. list RCG”, br. 83/3 i “Sl. list CG”, br.22/08 i 42/11), a uvezi člana 55 stav 2 Zakona o veterinarstvu (“Sl. list CG”, br. 30/12) donosi

**STRUČNO UPUTSTVO ZA POSTUPANJE**

u cilju spriječavanja pojave i širenja naročito opasne zarazne bolesti plavog jezika na teritoriji Crne Gore sa teritorije Republike Srbije

**HITNO**

U cilju spriječavanja pojave i širenja naročito opasne zarazne bolesti plavog jezika na teritoriji Crne Gore, izdaje se stručno uputstvo za postupanje, a koje se sastoji u slijedećem:

**OBAVEZE GRANIČNOG SLUŽBENOG VETERINARA**

**Granični službeni veterinar** prilikom pregleda pošiljke preživara:

1. **KOJA SE UVOZI ZA KLANJE DUŽAN JE DA:**

Prilikom pregleda dokumentacije pošiljke, pored zakonom propisane dokumentacije, utvrdi postojanje **dodatnih garancija izdatih od nadležnog službenog veterinara Republike Srbije koje se sastoje u slijedećem**:

1. da preživari potiču sa gazdinstva na kojem nije bila potvrđena bolest plavog jezika;
2. da su preživari, najmanje 60 dana prije dana otpreme, boravili na gazdinstvu porijekla;
3. da je izvršena dezinsekcija/dezinfekcija prevoznog sredstva kojim se prevoze preživari, koja se dokazuje potvrdom;
4. **KOJA SE UVOZI ZA UZGOJ I DRŽANJE DUŽAN JE DA:**

Prilikom pregleda dokumentacije pošiljke, pored zakonom propisane dokumentacije, utvrdi postojanje **dodatnih garancija izdatih od nadležnog službenog veterinara Republike Srbije koje se sastoje u slijedećem**:

1. da preživari potiču sa gazdinstva na kojem nije bila potvrđena bolest plavog jezika;
2. da su preživari, najmanje 60 dana prije dana otpreme, boravili na gazdinstvu porijekla;
3. da su životinje pojedinačno testirane na prisustvo virusa bolesti plavog jezika primjenom PCR metode sa negativnim rezultatom (sa laboratorijskim izvještajem u prilogu dokumentacije);
4. da je izvršena dezinfekcija/dezinsekcija prevoznog sredstva kojim se prevoze preživari, koja se dokazuje potvrdom;

**Granični službeni veterinar** prilikom pregleda pošiljke preživara je dužan da:

1. Ukoliko utvrdi da pošiljku ne prate gore navede garancije, ne dozvoli uvoz pošiljke na teritoriju Crne Gore;
2. Ukoliko utvrdi da je pošiljka u skladu sa priloženom dokumenacijom i dadatnim garancijama, izvrši identifikacijski pregled preživara koji podrazumijeva pojačan pregled radi uočavanje kliničkih simptoma karakterističnih za bolest plavog jezika;

**OBAVEZE OVLAŠĆENIH VETERINARA**

**Ovlašćeni veterinari** koji vrše pregled na liniji klanja dužni su da prilikom prijema pošiljke preživara koja se smješta u stočni depo klanice izvrše pojačani pregled radi uočavanje kliničkih simptoma karakterističnih za bolest plavog jezika.

**OBAVEZE SUBJEKATA U POSLOVANJU ŽIVIM ŽIVOTINJAMA**

**Subjekti u poslovanju hranom koji obaljaju djelatnost klanja kao i držaoci životinja za dalji uzgoj i držanje (pravna i fizička lica) preživara** su dužni da prijeutovara preživara u prevozno sredstvo kojim se otpremaju preživari na teritoriju Crne Gore, utvrde da pošiljku prati sva zakonom propisana dokumentacija i gore navede dodatne garancije izdate od nadležnih službi Republike Srbije. Isti su dužni da nakon istovara pošiljke životinja u stočni depo/gazdinstvo izvrše detaljno pranje i čišćenje prevoznog sredstva.

Ovo stručno uputstvo izdaje se u cilju omogućavanja prometa živih životinja i preduzimanja mjera kojima se obezbjeđuje spriječavanje pojave i širenja ove bolesti na teritoriji Crne Gore.

Potrebno striktno postupanje u skladu sa ovim stručnim uputstvo.

Ovo uputstvo ostaje na snazi do opoziva odnosno izmjene istog.

Donošenjem ovog uputstva prestaje da važi uputstvo broj: 323/14-0301-2077/3 od 27. novembra 2014. godine.

**V.D. DIREKTORA**

**Biljana Blečić**